b'\n_START_ARTICLE_\nKvadrans\n_START_PARAGRAPH_\nKvadrans (latinsko qvadrans, slovensko \xc4\x8detrtak) je bil bronast rimski kovanec, vreden \xc4\x8detrtino asa. V Rimski republiki je bil v obtoku od samega za\xc4\x8detka obdobja ulitih bronastih kovancev (aes grave). Na njem so bile tri pike, ki so ozna\xc4\x8devale vrednost treh uncij. Na prednji strani kovanca je bilo po nekaj za\xc4\x8detnih spremembah upodobljeno Herkulovo doprsje, na zadnji pa premec galeje. Kovance enake vrednosti so izdajala tudi nekatera druga mesta v osrednji Italiji._NEWLINE_Ko so po letu 90 pr. n. \xc5\xa1t. bronaste kovance zmanj\xc5\xa1ali na polun\xc4\x8dni standard (semiuncija), je postal kvadrans najmanj vreden rimski kovanec. Izdajali so ga ob\xc4\x8dasno do vladavine Antonina Pija (138-161). Za razliko od drugih kovancev Rimskega cesarstva je bila na kvadransu zelo redko podoba cesarja. Poznan je bil tudi kot teruncij (teruncius), se pravi triun\xc4\x8dnik._NEWLINE_Gr\xc5\xa1ko ime kvadransa je bilo \xce\xba\xce\xbf\xce\xb4\xcf\x81\xce\xac\xce\xbd\xcf\x84\xce\xb7\xcf\x82 (kodr\xc3\xa1ntes). V Novi zavezi je bil kovanec vreden pol ati\xc5\xa1kega halka oziroma \xc2\xb3\xe2\x81\x84\xe2\x82\x88 centa.'